ವಧು ಅನ್ವೇಷಣೆಗಾಗಿ ‘ಭರ್ಜರಿ ಬ್ಯಾಚುಲರ್ಸ್‌ʼ ಅಡ್ಡಾಗೆ ಕಾಲಿಟ್ಟ ಹನುಮಂತ

ಹಾವೇರಿಯ ಹೈದ, ಚಿಲ್ಲೂರು ಚಿಂಗಾರಿ ಮತ್ತೆ ಕ್ಯಾಮೆರಾ ಮುಂದೆ ಕಂಗೊಳಿಸ್ತಿದ್ದಾನೆ. ಸೂಟು-ಬೂಟು ಹಾಕ್ಕೊಂಡು ಟೀಮ್ ಜೊತೆ ಈ ಸಲ ಕಮ್ ನಮ್ದೆ ಅಂತ ಬೆನ್ಜ್ ಕಾರ್‌ನಲ್ಲಿ ಗ್ರ್ಯಾಂಡ್ ಎಂಟ್ರಿ ಕೊಟ್ಟಿದ್ದಾನೆ. ಅಂಗಿ-ಲುಂಗಿ ಜೊತೆ ಕಾಮಾಗಿದ್ದ ಹನುಮಂತನ (Hanumantha) ನಯಾ ಅವತಾರ ನೋಡಿ ಕನ್ನಡಿಗರು ಕೇಕೆ ಹಾಕಿದ್ದಾರೆ. ಕುರಿಮ್ಯಾನ್ ಮಾಡ್ತಿರುವ ನಯಾ ಪ್ರಾಜೆಕ್ಟ್ ಜೊತೆಗೆ ಹನುಮನ ಮದುವೆಗೆ ಮ್ಯಾಚ್ ಆಗುವ ರಿಯಾಲಿಟಿ ಶೋನ ಕಂಪ್ಲೀಟ್ ಡಿಟೈಲ್ಸ್ ನಿಮ್ಮ‌ ಮುಂದೆ ಬರ್ತಿದೆ ನೋಡಿ.

ಖಾಸಗಿ ವಾಹಿನಿಯಲ್ಲಿ ಗಾಯಕ ಹನುಮಂತ ಹೊಸ ಅವತಾರದಲ್ಲಿ ಎಂಟ್ರಿ ಕೊಡ್ತಿದ್ದಾರೆ. ಈಗಾಗಲೇ ಪ್ರೋಮೋ ಮೂಲಕ ‘ಭರ್ಜರಿ ಬ್ಯಾಚುಲರ್ಸ್‌ʼ ಒಳ್ಳೆ ಹೈಪ್ ಕ್ರಿಯೇಟ್ ಮಾಡಿದೆ. ಸುಂದರವಾದ ಹುಡುಗಿಯರನ್ನ ರ‍್ಯಾಂಪ್ ಮೇಲೆ ವಾಕ್ ಮಾಡಿಸಿ ಶೋಗೆ ಗ್ಲಾಮರ್ ಸೇರಿಸಿದೆ ‘ಭರ್ಜರಿ ಬ್ಯಾಚುಲರ್ಸ್‌ʼ (Bharjari Bachelors) ಟೀಮ್. ನೀವು ಮದುವೆ ಆಗೋ ಹುಡುಗ ಹೇಗಿರಬೇಕು ಅನ್ನೋ ಪ್ರಶ್ನೆ ಮೂಲಕ ಹುಡುಗಿಯರ ಅಂತರಾಳವನ್ನ ಪ್ರೋಮೋದಲ್ಲಿ ಅನಾವರಣ ಮಾಡಲಾಗಿದೆ. ಸುಂದರಿಯರ ಕಲ್ಪನೆಗೆ ವಿರುದ್ಧವಾದ ಹುಡುಗರನ್ನ ಅಖಾಡಕ್ಕೆ ಇಳಿಸಿ ನೋಡುಗರಿಗೆ ಭರವಸೆ ಮೂಡಿಸಿದೆ. ಈ ಶೋನಲ್ಲಿ ಸಮ್‌ಥಿಂಗ್ ಸ್ಪೆಷಲ್ ಇದೆ ಅಂತ ಸಣ್ಣ ತುಣುಕು ಗ್ಯಾರೆಂಟಿ ಕೊಟ್ಟಿದೆ. ಇದನ್ನೂ ಓದಿ:ಚೆಕ್‌ ಬೌನ್ಸ್‌ ಕೇಸ್:‌ ಕೋರ್ಟ್‌ಗೆ ಶರಣಾದ ಬಾಲಿವುಡ್‌ ನಟಿ ಅಮೀಷಾ ಪಟೇಲ್

ಮಾಡೆಲ್‌ಗಳ ಮಾತು ಕೇಳಿದ್ಮೇಲೆ ಬಾಯ್ಸ್ ಎಂಟ್ರಿ ಕೊಡ್ತಾರೆ. ಒಬ್ಬೊಬ್ಬರದ್ದು ಒಂದೊಂದು ಡಿಫರೆಂಟ್ ಎಂಟ್ರಿ. ಪಂಚ್ ಲೈನ್‌ಗಳು, ಭರ್ಜರಿ ಕಾಸ್ಟ್ಯೂಮ್‌ಗಳು ಜೊತೆಗೆ ರಿಚ್ ಹೋಟೆಲ್ ಕಾಸ್ಟ್ಲಿ ಕಾರು.. ಬಟ್ ಹುಡುಗರು ಮಾತ್ರ ಪಕ್ಕಾ ಲೋಕಲ್. ಈ ಸೂಪರ್ ಮಾಡೆಲ್‌ಗಳ ಜೊತೆ ಸೂಪರ್ ಟ್ಯಾಲೆಂಟ್ ಹುಡುಗರು ಏನು ಮಾಡ್ತಾರೆ ಹೇಗೆ ವರ್ಕ್ಔಟ್ ಮಾಡಿಕೊಳ್ತಾರೆ ಅನ್ನೋದು ಶೋನ ಹೂರಣ. ಹೆಗಲ ಮೇಲೆ ಟವೆಲ್ ಹಾಕ್ಕೊಂಡು, ಹಳೆ ಲುಂಗಿ ಕಾಮನ್ ಅಂಗಿ ಜೊತೆ ಸ್ಟೇಜ್ ಹತ್ತಿದ ಹನುಮಂತ ಪಕ್ಕದ ಮನೆ ಹುಡುಗನ ಹಾಗೇ ಕನ್ನಡಿಗರ ಮನದಲ್ಲಿ ಜಾಗ ಗಿಟ್ಟಿಸಿ ಬಿಟ್ಟ. ಜವಾರಿ ಹುಡುಗನ ಕಂಠಕ್ಕೆ ಕನ್ನಡಿಗರು ಫುಲ್ ಮಾರ್ಕ್ಸ್ ಕೊಟ್ಟಿದ್ರು. ಹಳ್ಳಿ ಹುಡುಗ ಕಿರುತೆರೆಯಲ್ಲಿ ಹೊಸದೊಂದು ಪುಟವನ್ನ ತನಗಾಗಿ ಬರೆದುಕೊಂಡ. ಹಾಡಿಗೆ ಮಾತ್ರವಲ್ಲ ಡ್ಯಾನ್ಸ್‌ಗೂ ಸೈ ಅಂತ ಡಿಕೆಡಿ ವೇದಿಕೆಯಲ್ಲಿ ಕುಣಿದು ಜನರನ್ನ ಕುಣಿಸಿದ. ಹಾಡು ಮಾತು ಜೊತೆಗೆ ಒಂದಿಷ್ಟು ಡ್ಯಾನ್ಸ್ ಮಾಡಿ ಬಪ್ಪರೆ ಮಗ ಅಂತ ಅನಿಸಿಕೊಂಡ.

ಜುಲೈ ಅಂತ್ಯಕ್ಕೆ ‘ಭರ್ಜರಿ ಬ್ಯಾಚುಲರ್ಸ್‌ʼ ನಿಮ್ಮ ಮನೆಯಂಗಳಕ್ಕೆ ಬರೋ ಸಾಧ್ಯತೆಯಿದೆ. ಮತ್ತೆ ಕಿರುತೆರೆಯಲ್ಲಿ ಹನುಮನ ಪಯಣ ಶುರುವಾಗಿದೆ. ಪಯಣ ಸುಂದರ ಮನರಂಜನೆಯ ತಾಣಕ್ಕೆ ಸೇರಲಿದೆ ಅನ್ನೊದು ಕೂಡ ಖಾತ್ರಿಯಾಗಿದೆ. ಹನುಮಂತ ದ್ಯಾವರಿಗೆ ಕೈ ಮುಗಿದು ನಮ್ಮ ಹನುಮಂತನಿಗೆ ಒಳ್ಳೆ ಹುಡುಗಿ ಸಿಗ್ಲಿ ಅಂತ ನೀವು ಹರಸಿ. ಮುಂದೆ ಹನುಮನ ಪಾಡು ಹೇಗಿರುತ್ತೆ ಅನ್ನೋದನ್ನ ನೋಡುವ.